Diari Oficial de la Generalitat Valenciana


Sumari del DOGV 3698, del 29-02-2000 (2000/1479)

RESOLUCIÓ de 9 de febrer de 2000, de la Direcció General d’Indústria i Energia, per la qual s’estableix el contingut del llibre registre dels sistemes de mesura de líquids distints de l’aigua destinats al subministrament de carburants i combustibles líquids, instal·lats a la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3698

Data del DOGV
:   29-02-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/1479


Data del document
:   09-02-2000

Organisme emissor
:   Conselleria d'Indústria i Comerç

Tipus de document
:   Resolució

Anàlisi jurídica

 Descriptors 

:   * consumidor
    * metrologia
    * aparell de mesurament
    * registre de documents
    * carburant
    * combustible

RESOLUCIÓ de 9 de febrer de 2000, de la Direcció General d'Indústria i Energia, per la qual s'estableix el contingut del llibre registre dels sistemes de mesura de líquids distints de l'aigua destinats al subministrament de carburants i combustibles líquids, instal·lats a la Comunitat Valenciana. [2000/S1479]
  
La Llei 3/1985, de 18 de març, de Metrologia, estableix el règim jurídic de l'activitat metrològica de l'estat, al qual han de sotmetre's, en defensa de la seguretat, de la protecció de la salut i dels interessos econòmics dels consumidors i usuaris, els instruments de mesura en les condicions que reglamentàriament es determinen. Aquesta llei ha sigut desenvolupada posteriorment per diverses normes de contingut metrològic, entre les quals està el Reial Decret 1.616/1985, d'11 de setembre, pel qual s'estableix el control metrològic que realitza l'administració de l'estat.
  
L'Ordre de 27 de maig de 1998 (BOE 10 de juny de 1998), del Ministeri de Foment, regula el control metrològic de l'estat sobre els sistemes de mesura de líquids distints de l'aigua destinats al subministrament de carburants i combustibles líquids, en les seues fases de verificació, després de reparació o modificació i de verificació periòdica, i estableix en l'article 5é per a totes les estacions de servei i punts de subministrament de carburants i combustibles líquids l'obligació de disposar d'un llibre registre de reparacions, degudament foliat, segellat i habilitat per l'administració pública competent, per anotar-hi totes les actuacions realitzades pels reparadors en la reparació o modificació del sistema de mesura.
  
Aquests sistemes de mesura estaran, a més a més, subjectes a verificacions després de reparació o modificació i de verificació periòdica amb terminis de validesa d'un any, d'acord amb el que s'imposa en els capítols II i III de l'esmentada Ordre Ministerial de 27 de maig.
  
En virtut del Decret 149/1998, de 22 de setembre, del Govern Valencià, pel qual s'assignen les funcions de control metrològic i s'estableixen les condicions del seu exercici, resolc:
  
Primer
  
Establir en l'àmbit de la Comunitat Valenciana el contingut del llibre registre de reparacions definit en l'article 5é de l'Ordre de 27 de maig de 1998 (BOE de 10 de juny de 1998), del Ministeri de Foment, per la qual es regula el control metrològic de l'Estat sobre els sistemes de mesura de líquids distints de l'aigua destinats al subministrament de carburants i combustibles líquids, en les seues fases de verificació, després de reparació o modificació i de verificació periòdica.
  
Segon
  
El contingut del llibre registre per cada sistema de mesura serà el definit en l'annex de la present resolució.
  
Tercer
  
En l'esmentat llibre registre caldrà anotar totes les actuacions realitzades pels reparadors de sistemes de mesura de líquids distints de l'aigua destinats al subministrament de carburants i combustibles líquids inscrits com a tals en el Registre de Control Metrològic, que actuen en cada reparació o modificació del sistema de mesura, i caldrà anotar també les revisions realitzades al sistema de mesura, de verificació després de reparació o modificació i de verificació periòdica per part de l'entitat que les realitze, el resultat d'aquestes i la persona responsable que realitza la verificació.
  
Quart
  
El llibre registre objecte de la present resolució s'haurà de presentar al Servei Territorial d'Indústria i Energia competent per a l'habilitació prèviament a la primera posada en servei de cada sistema de mesura, i haurà de renovar-se cada vegada que es complete.
  
Cinqué
  
Les estacions de servei i els punts de subministrament de carburants i combustibles líquids existents en l'actualitat han de proveir-se d'un llibre registre habilitat de revisions i reparacions per sistema de mesura, a partir de la data de publicació de la present resolució i prèviament a qualsevol reparació o modificació, o revisió dels seus sistemes de mesura.
  
La present resolució no és definitiva en via administrativa i contra ella podrà interposar-se recurs d'alçada davant el conseller d'Indústria i Comerç en el termini d'un mes, comptat des de l'endemà de la seua notificació, d'acord amb el que s'ha establit en l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.